ΓΡΑΠΤΗ ΕΡΩΤΗΣΗ E-2237/01

υποβολή: Caroline Lucas (Verts/ALE) προς το Συμβούλιο

(26 Ιουλίου 2001)

Θέμα: Οι σχέσεις της Ε.Ε με την Κολομβία/ πρόγραμμα βοήθειας Ε.Ε προς ενίσχυση της ειρηνευτικής διαδικασίας

Στο παρελθόν ζητήθηκε στην Επιτροπή να εγγυηθεί ότι η βοήθεια της Ε.Ε. θα παραμείνει ολοκληρωτικά ανεξάρτητη από το Σχέδιο Κολομβία.Ωστόσο ανησυχούμε μήπως τα ευρωπαϊκά κονδύλια διοχετεύονται μέσω του Fondo de Inversiones para la Paz (Ταμείο Επενδύσεων για την ειρήνη) που αποτελεί και το ταμείο του Σχεδίου

Κολομβία. Θα μπορούσε το Συμβούλιο να παράσχει κάποια διασάφηση για το τρόπο με τον οποίο διοχετεύονται τα ευρωπαϊκά κονδύλια και ποια κριτήρια έχουν τεθεί έτσι ώστε να διασφαλισθεί η διαφάνεια και η συμμετοχή των κατοίκων της περιοχής και η εμπλοκή των μη-κυβερνητικών τομέων τόσο στο σχεδιασμό όσο και στην εφαρμογή και στη παρακολούθηση των έργων·

Πότε θα παρουσιάσει επίσης η Ε.Ε την πρώτη δημόσια έκθεση στο Ευρωπαϊκό Κοινοβούλιο αναφορικά με την εξαμηνιαία αξιολόγηση της ειρηνευτικής διαδικασίας· Θα συμπεριλαμβάνει αυτή η έκθεση μια ανεξάρτητη αξιολόγηση των επιδόσεων της Κολομβιανής κυβέρνησης στον τομέα των ανθρωπίνων δικαιωμάτων, όσον αφορά ιδίως τα μέτρα που ελήφθησαν για να καταπολεμηθούν οι παραστρατιωτικές ενέργειες και οι οικονομικοίποστηρικτές τους·

Πολλές εκθέσεις δείχνουν ότι η από αέρος απολύμανση που πραγματοποιείται με στρατιωτικά μέσα των Ηνωμένων Πολιτειών προκαλεί μια σειρά παραβιάσεων των ανθρωπίνων δικαιωμάτων όπως η κατ' ανάγκη μετακίνηση πληθυσμών και οι επιπτώσεις στηνγεία και στο περιβάλλον των ανθρώπων της περιοχής. Δεδομένης της ευθύνης της Ε.Ε για τη προστασία των ανθρωπίνων δικαιωμάτων σε παγκόσμιο επίπεδο, προς ποια κατεύθυνση πρόκειται να διαμορφώσει η Ε.Ε το πολιτικό διάλογο με τις Ηνωμένες Πολιτείες αναφορικά με το ζήτημα ότι η κυβέρνηση της Κολομβίας δε τηρεί τις απαιτούμενες προϋποθέσεις των ανθρωπίνων δικαιωμάτων έτσι ώστε να της παρασχεθεί στρατιωτική βοήθεια·

Όσον αφορά την ενίσχυση της συμμετοχής της κοινωνίας των πολιτών που αποτελεί και μία από τις προτεραιότητες στα πακέτα αρωγής της Ε.Ε., ποιοι μηχανισμοί θα θεσπισθούν ώστε να διασφαλισθεί ο συνεχής διάλογος ανάμεσα στην Επιτροπή και στο Συμβούλιο και στον μη-κυβερνητικό τομέα Κολομβίας και Ευρώπης· Ποιες ενέργειες θα αναληφθούν για να βελτιωθεί η ανταλλαγή πληροφοριών με τον μη-κυβερνητικό τομέα·

Απάντηση

(17 Δεκεμβρίου 2001)

1. Το Συμβούλιο παρακολουθεί ανελλιπώς και εκ του σύνεγγυς την εξέλιξη της κατάστασης στην Κολομβία. Είχε επανειλημμένως την ευκαιρία, ιδίως κατά τη συζήτηση της 31ης Ιανουαρίου 2001 μεταξύ του Ευρωπαϊκού Κοινοβουλίου, του Επιτρόπου κ. Νielson και του Σουηδού Υφυπουργού Εξωτερικών κ. Lars Danielsson, να γνωστοποιήσει στο Ευρωπαϊκό Κοινοβούλιο τη θέση του όσον αφορά την ειρηνευτική διαδικασία στην Κολομβία και το πρόγραμμα βοήθειας της Ευρωπαϊκής Ένωσης. Το Συμβούλιο προτίθεται να εξακολουθήσει να ενημερώνει σχετικά το Ευρωπαϊκό Κοινοβούλιο.

2. Κατά την τρίτη διεθνή συνάντησηπέρ της ειρηνευτικής διαδικασίας στην Κολομβία, στις 30 Απριλίου 2001, στις Βρυξέλλες, η Ευρωπαϊκή Ένωση παρουσίασε το πρόγραμμά της για τη στήριξη της ειρηνευτικής διαδικασίας στην Κολομβία. Το πρόγραμμα αυτό θα επιδιώξει να προαγάγει και να διασφαλίσει το σεβασμό των δικαιωμάτων του ανθρώπου, του ανθρωπιστικού δικαίου και των θεμελιωδών ελευθεριών, να βελτιώσει τις συνθήκες διαβίωσης των ντόπιων πληθυσμών, να προωθήσει εναλλακτικές καλλιέργειες και να προστατεύσει τη βιοποικιλότητα, καθώς και να στηρίξει τη μεταρρύθμιση των δομών που τροφοδοτούν τη διένεξη. Στις προτεραιότητες του προγράμματος περιλαμβάνεται η ενδυνάμωση της συμμετοχής της κοινωνίας των πολιτών.

3. Το πρόγραμμα αυτό, κόστους άνω των 330 εκατομμυρίων ευρώ, περιλαμβάνει εισφορές δεκαπέντε κρατών μελών καθώς και εισφορές του κοινοτικού προϋπολογισμού. Η χρησιμοποίηση των κονδυλίων αυτών, η διαφάνεια χρήσης τους, καθώς και, μεταξύ άλλων, η πραγματική συμμετοχή της κοινωνίας των πολιτών στα σχέδια θα διέπονται από τους συνήθεις μηχανισμούς συνεργασίας της Επιτροπής και των κρατών μελών. Το Συμβούλιο θα φροντίζει, στα πλαίσια των οργάνων αυτών, αλλά και σε συνεργασία του με την Επιτροπή, για το συντονισμό των ποικίλωνπό εκτέλεση σχεδίων.

4. Στο ζήτημα των ανθρώπινων δικαιωμάτων, πρέπει να σημειωθεί ότι το Συμβούλιο έχει επανειλημμένως καταδικάσει δριμύτατα τις παρατεινόμενες σοβαρές παραβιάσεις τους στην Κολομβία. Έχει καλέσει όλες τις αντιμαχόμενες μερίδες σε τερματισμό της βίας, σεβασμό των δικαιωμάτων του ανθρώπου και συμμόρφωση προς το διεθνές ανθρωπιστικό δίκαιο. Επίσης, το Συμβούλιο έχει σημειώσει τις προσπάθειες που καταβάλλει η Κολομβιανή Κυβέρνηση για να περιορίσει τις δραστηριότητες των παραστρατιωτικών ομάδων και την έχει εξωθήσει σε λήψη περαιτέρω μέτρων.

5. Ως προς το θέμα των από αέρος απολυμάνσεων, το Συμβούλιο είχε την ευκαιρία να εκθέσει στις Κολομβιανές Αρχές τη θέση της Ευρωπαϊκής Ένωσης, και μάλιστα, να εκφράσει αμφιβολίες ως προς την αποτελεσματικότητα αυτού του μέτρου. Έχει ενθαρρύνει τις κολομβιανές πρωτοβουλίες για ανεξάρτητη διεθνή παρακολούθηση των από αέρος απολυμάνσεων με βάση μηχανισμούς που συγκροτούν οι Κολομβιανές Αρχές. Έχει επίσης επισημάνει στις Κολομβιανές Αρχές τους κινδύνους από τις δυσμενείς επιπτώσεις των εν λόγω απολυμάνσεων στα σημερινά και τα μελλοντικά σχέδια συνεργασίας. Η Ευρωπαϊκή Ένωση είχε την ευκαιρία να εκφράσει την πεποίθησή της ότι ηποκατάσταση καλλιεργειών συνιστά το πλέον αποτελεσματικό μέσο κατά της παραγωγής παράνομων καλλιεργειών.

6. Τέλος, στα πλαίσια του διαλόγου με τις Ηνωμένες Πολιτείες, το Συμβούλιο είχε επανειλημμένως την ευκαιρία να παρουσιάσει τις θέσεις της Ευρωπαϊκής Ένωσης επί όλων των πτυχών της ειρηνευτικής διαδικασίας στην Κολομβία, και να ανταλλάξει πληροφορίες σχετικά με την κατάσταση που επικρατεί στη χώρα.